Philippa Ballanda Chuťové záležitosti. Predstavenie sa začína v netradičnom čase o 19:00 hod. v betliarskom kine Úsvit.
Film scenáristu a režiséra Bernarda Rappa prichádza so zaujímavou témou manipulácie človeka prostredníctvom dôsledného realizovaného "splynutia duší". Bohatý priemyselník Frederic Delamont si najme mladíka Nicolasa ako svojho osobného ochutnávača. Spočiatku to vypadá tak, že sa chce len vyvarovať ingredencií zo syra a rýb, ktoré neznáša. Postupne však začne žiadať čoraz väčšiu súhru ich prežitkov, ktorá smeruje až k úplnej strate mladíkovej osobnosti. Mladík však hru prijíma. Nejde pritom o priateľstvo ani homosexuálny vzťah. Oba aktéri sa pomaly stávajú závislými jeden od druhého vo všetkých oblastiach svojho vnímania.
Režisér sa venuje starostlivému popisu vzniku a vývoja bizarného vzťahu. Pôžitkárstvo však len nahradzuje vnútornú prázdnotu hrdinov a napriek neuveriteľne rozmanitým možnostiam nevyhnutne vedie k depresiám, z ktorých nie je úniku. Snímka je tak rafinovanou a nadsadenou štúdiou citovej a existencionálnej krízy človeka konzumného veku. V zajatí chuti získalo na filmovom festivale v Karlových Varoch v roku 2000 Zvláštne uznanie.